Diari Oficial de la Generalitat Valenciana


Sumari del DOGV 4737, del 22-04-2004 (2004/3049)

Notificació de la resolució de 14.01.04, del cap de Servici d'Explotació i Conservació de Ports, sobre baixa com a embarcació base en els amarraments d'ús públic del port de la Vila Joiosa de l'embarcació de nom «Carpa» i matrícula 7ª-AT-4-30-95.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3049


Organisme emissor
:   Conselleria d'Infraestructures i Transport

Tipus de document
:   Anunci

Notificació de la resolució de 14.01.04, del cap de Servici d'Explotació i Conservació de Ports, sobre baixa com a embarcació base en els amarraments d'ús públic del port de la Vila Joiosa de l'embarcació de nom «Carpa» i matrícula 7ª-AT-4-30-95. [2004/X3049]
  
Atés que no s'ha pogut notificar a José Luis de la Raya Pérez, en el domicili conegut per esta administració, la Resolució del cap del Servici d'Explotació i Conservació de Ports, de 14 de gener de 2004, d'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació de l'anterior.
  
?Consta a esta administració la falta de pagament en període voluntari de les tarifes portuàries per servicis prestats a l'embarcació referida.
  
Atés el que establix l'article 6.b de la vigent Llei 1/1999, de la Generalitat Valenciana, de Tarifes Portuàries, de 31 de març, en el sentit que la falta de pagament en període voluntari de les tarifes portuàries per servicis la utilització dels quals haja sigut autoritzada, faculta l'administració per a suspendre el servici, retirar, immobilitzar o posar en sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, amb la notificació prèvia a l'interessat.
  
Atés el que establix l'article 14.9 de les vigents Normes per a l'assignació de llocs d'amarrament de titularitat pública per a embarcacions esportives en els ports de gestió directa de la Generalitat Valenciana, publicades en el DOGV núm. 4209, de 13 de març de 2002, aprovades per Decret 37/2002, de 5 de març, del Govern Valencià, en el sentit que la baixa en l'assignació d'amarrament es produirà per falta d'atenció en el pagament de les tarifes portuàries en el període de pagament voluntari.
  
Fent ús de les atribucions que per delegació conferix en matèria d'assignació d'atracada d'embarcacions en els ports de la Generalitat Valenciana la Resolució de 20 de juny de 2003, del director del Centre de Desenvolupament Marítim, publicada en el DOGV núm. 4538 de 7 de juliol de 2003, resolc:
  
La baixa com a embarcació base en els amarraments d'ús públic del port de l'embarcació de nom Carpa i matrícula 7a-4-30-95 i n'ordene la retirada de les instal·lacions portuàries de la Vila Joiosa.
  
Si no es retira l'embarcació, se'n procedirà a l'execució subsidiària per a la retirada i l'extracció, d'acord amb el que establix l'article 6.b de la Llei 1/1999, de 31 de març, de la Generalitat Valenciana, de Tarifes i els articles 95, 96, i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà a càrrec seu, tant les despeses ocasionades per l'embarcació fins a la data com les generades per les operacions mencionades. I això sense perjuí de la subsistència de l'obligació de pagament de les tarifes ja meritades o per meritar.
  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Esta resolució no esgota la via administrativa i en contra pot interposar-se recurs d'alçada davant el secretari autonòmic d'Infraestructures en el termini d'un mes, comptador des de la data de notificació de la present, sense perjuí de la utilització de qualsevol altre recurs que estime oportú.
  
La qual cosa se li notifica?.